c: text/html

text:
WASHINGTON, DC— Lèzetazini revele yon nouvo estrateji pou fè fas ak gwo ogmantasyon menas piratri ak espyonaj sou rezo Entènèt.
Yon sèl sekrè komèsyal ka vo plizyè milyon dola ou menm plizyè milya. Vòlè sekrè komèsyal ka fòse konpayi yo revoke anplwaye, fèmen izin, pèdi lavant ak benefis yo. Yo ka pèdi tou avantaj ak pozisyon yo nan konkirans komèsyal, e menm oblije yo fèmen pòt yo.
Minis jistis Etazini an, Eric Holder, anonse nouvo apwòch sa a nan yon konferans pou la près li te bay mèkredi 20 fevriye a.
Msye Holder di Depatman Lajistis Etazini ap travay avèk divès eta e ak ajans gouvènmantal yo pou yo ka jwen e trennen devan la jistis tout moun ki mele nan vòl ak espyonaj sou entènèt la.
Otorite yo pran desizyon sa a, yon jou apre konpayi sekirite entènèt "Madiant", ki baze Ozetazini, pibliye yon rapò sou yon inite sekrè nan Lame Popilè Chinwa a ki dèyè yon gwoup ki, depi 2006, lanse apeprè 150 atak "sibènetik" sou yon seri sib, e pifò ladan yo baze Ozetazini.

robotstxt: allowed

filter: keep


text:
Kreye Yon Twous
Yon twous rezèv pou katastwòf se senpleman yon gwoup atik debaz moun lakay ou ka bezwen sizoka gen yon katastwòf.
Eseye byen rasanble atik pou mete nan twous ou anvan yon katastwòf. Ou ka gen pou deplase sanzatann, epi ou ka gen pou ale avèk atik enpòtan yo. Ou p ap gen tan pètèt pou chèche atik ou bezwen yo oswa pou achte yo.
Ou ka bezwen siviv poukont ou apre yon ijans. Sa vle di ou dwe gen manje, dlo ak lòt rezèvpa ou nan kantite ki ase pou dire omwen 72 èdtan. Ofisyèl ak travayè sekou zòn ou yo ap souplas apre yon katastwòf, men yo pa kapab ede tout moun imedyatman. Ou kapab jwenn èd nan kèk èdtan oswa ou ta ka rete tann plizyè jou pou jwenn èd la.
Answit, sèvis debaz tankou kouran elektrik, gaz, dlo, tretman egou ak telefòn ka sispann pandan plizyè jou oswa menm pandan yon semèn, oswa pandan plis tan. Twous rezèv ou ta dwe gen ladan atik pou ede ou debouye ou pandan pàn sa yo.
Lòt Rezèv pou Ijans
Depi ou fin rasanble rezèv pou mete nan yon twous debaz pou ijans, ou ka vle anvizaje mete lòt atik sa yo nan twous la:
- Medikaman sou preskripsyon ak linèt
- Lèt an poud ak kouch pou tibebe
- Manje bèt kay ak dlo siplemantè pou bèt kay ou
- Lajan kach oswa chèk vwayaj ak lajan monnen
- Dokiman enpòtan fanmi an tankou kopi kontra asirans ak dosye kont labank nan yon bwat pòtatif ki pa ka pran dlo.
- Dokiman referans pou ijans tankou yon liv premye sekou oswa enfòmasyon gratis nan sitwèb sa a. (Gade Publications (Piblikasyon)
- Sak pou kouche oswa kouvreli tyèd pou chak moun. Anvizaje pote atik anplis pou kouche si w ap viv nan yon klima ki frèt.
- Fè chanjman rad ou tankou yon chemiz manch long, pantalon long, ak soulye solid. Anvizaje pote rad anplis si w ap viv nan yon klima ki frèt.
- Ajan klò (klowòks) pou kay ak gout medikaman – Lè klowòks la fonn, nèf (9) pati dlo pou yon pati klowòks. Ou kapab itilize klowòks la kòm dezenfektan. Oswa nan yon ijans, ou kapab itilize li pou trete dlo a avèk 16 gout klowòks likid pou kay pou chak galon dlo. Pa itilize klowòks ki gen odè klowòks non-dekoloran oswa klowòks ki gen ajan netwayaj ladan.
- Ekstenktè
- Alimèt nan yon bwat ki p ap pran dlo
- Rezèv ak atik pou ijyèn pèsonèl pou fanm
- Ganmèl, goblè an katon, asyèt, sèvyèt an papye ak istansil plastik
- Papye ak kreyon
- Liv, jwèt, liv mo-kwaze oswa lòt aktivite pou timoun yo
Twous Premye Swen
Nan nenpòt ijans, yon manm fanmi oswa oumenm ka pran yon chòk. Si ou gen rezèv debaz sa yo pou premye swen, ou pi byen prepare pou ede moun ou yo lè yo pran chòk.
Lè ou konnen fason pou trete ti domaj yo sa kapab fè yon diferans nan yon ijans. Ou ka anvizaje pran yon klas premye sekou, men senpleman si ou fè bagay sa yo sa kapab ede ou rete senyman, evite enfeksyon ak bay èd nan de-kontaminasyon.
- De (2) pè gan esteril latèks oswa lòt kalite si ou fè alèji ak Latèks.
- Pansman esteril pou rete senyman.
- Ajan netwayaj/savon ak lenjèt antibyotik.
- Pomad antibyotik
- Pomad pou brili
- Pansman adeziv nan divès kalite dimansyon
- Solisyon pou lave zye pou flòch zye oswa kòm dekontaminan jeneral
- Tèmomèt
- Medikaman sou preskripsyon ou pran chak jou, tankou ensilin, medikaman pou kè ak inalatè pou opresyon. Ou ta dwe chanje medikaman yo chak peryòd pou jistifye dat espirasyon yo.
- Materyèl medikal doktè preskri ou tankou ekipman ak materyèl pou kontwole glikoz ak tansyon.
Medikaman san preskripsyon:
- Aspirin oswa medikaman ki pa aspirin pou soulaje doulè
- Medikaman kont dyare
- Anti-asid
- Laksatif
Lòt atik premye swen:
- Sizo
- Pensèt
Tib vazlin oswa lòt librifyan
Rezèv pou Bezwen Inik yo
Sonje bezwen inik manm fanmi ou yo, tankou timoun k ap grandi, lè w ap prepare yon twous rezèv pou ijans ak yon plan ijans pou fanmi ou.
Pou Tibebe:
- Lòt an poud
- Kouch
- Bibwon
- Lèt an poud
- Medikaman
- Lenjèt imid
- Pomad pou po ki wouj akòz kouch
Pou jwenn plis enfòmasyon sou swen ak sou fason pou bay tibebe ak jèn timoun manje pandan yon ijans, ale sou Entènèt nan sitwèb Depatman Sante Piblik California.
Pou Adilt yo:
- Bezwen pou fo-dan
- Vè-kontak ak atik materyèl
- Linèt siplemantè
Mande doktè ou kijan pou konsève medikaman sou preskripsyon yo, tankou medikaman pou kè ak medikaman pou ipètansyon, ensilin, ak lòt medikaman sou preskripsyon.
Si w ap viv nan yon klima frèt, ou dwe panse a chalè. Li posib pou ou p ap jwenn chofaj. Reflechi sou rad ou ak sou materyèl pou kouche. Asire ou mete yon abiman derechanj ak soulye pou chak moun, tankou:
- Djakèt oswa manto
- Pantalon long
- Chemiz manch long


text: 1Se konsa, Seyè a, Bondye a, fè m’ fè yon lòt vizyon. Nan vizyon an, mwen wè yon panyen plen fwi mi. 2Seyè a mande m’: -Kisa ou wè la a, Amòs? Mwen reponn: -Yon panyen fwi mi. Lè sa a, Seyè a di m’ konsa: -Izrayèl, pèp mwen an, mi tou. Li rive sou dènye jou l’ yo. Mwen p’ap chanje lide pou m’ fè pa l’ ankò. 3Jou sa a, se p’ap chante ki va gen nan palè a, se va rèl. Se Seyè a menm ki di sa. Va gen anpil kadav toupatou. Y’a voye yo jete san di krik. 4Koute byen sa m’ap di nou la a, nou menm k’ap kraze pòv malere yo anba pye nou, nou menm k’ap fini ak malere yo nan peyi a. 5N’ap plede di: Kilè fèt lalin nouvèl lan va pase pou nou ka vann diri nou? Kilè jou repo a va pase pou nou ka louvri depo nou yo pou nou vann? Lè sa a, n’a moute pri tout bagay, n’a sèvi ak fo mezi, n’a ranje balans yo pou nou ka twonpe pratik yo. 6N’a pran moun serye ki pa ka peye dèt yo, n’a achte yo pou sèvi esklav. N’a pran pòv malere ki pa gen senk, n’a achte yo pou pri yon pè sapat. N’a vann ata pay diri a pou gwo lajan. 7Seyè a fè sèman sou tèt li, li menm ki Bondye pèp Izrayèl la: Mwen p’ap janm bliye yonn nan move zak nou fè yo. 8Se konsa latè pral pran tranble. Tout moun nan peyi a pral pran rele. Tout peyi a pral souke. L’ap moute, l’ap gonfle, apre sa l’ap desann tankou dlo larivyè Nil nan peyi Lejip. 9Men pawòl Seyè a, Bondye a: Jou sa a, m’ap fè solèy la kouche gwo midi. Fènwa ap tonbe sou peyi a gwo lajounen. 10M’ap fè nou sispann fè fèt. N’a nan gwo lapenn. M’ap fè nou sispann chante, n’a nan rele. M’ap fè nou mete rad sak kòlèt sou nou. N’a kale tèt nou. M’ap fè nou tonbe nan lapenn tankou moun k’ap kriye pou sèl pitit gason yo ki mouri. Se nan kè sere jounen sa a ap fini pou tout moun. 11Men yon jou gen pou rive. Jou sa a, mwen pral voye yon sèl grangou sou peyi a. Se p’ap dèyè pen pou yo manje, ni dèyè dlo pou yo bwè y’a kouri. Men, se mesaj ki soti nan bouch Seyè a y’a anvi tande. Se Seyè a menm ki di sa. 12Lè sa a, moun va pran kouri soti nan n o al nan sid, soti nan lès al nan lwès. Y’a mache toupatou ap chache yon pawòl nan bouch Seyè a. Men, yo p’ap jwenn. 13Nan tan sa a, bèl jenn fi yo ak jenn gason yo va tonbe feblès paske yo p’ap jwenn sa y’ap pwonmennen chache a. 14Kanta pou moun k’ap fè sèman sou Achima, zidòl peyi Samari a, moun sa yo k’ap plede di: Anverite bondye Dann lan! Anverite bondye Bècheba a! yo gen pou yo tonbe pou yo pa janm ka leve ankò.


text: 1Lè tout bagay sa yo fin regle, chèf pèp Izrayèl yo vin jwenn mwen, yo di m’ konsa: -Pèp la, ansanm ak prèt yo ak moun Levi yo fin melanje nèt ak moun lòt nasyon ki nan peyi a: moun Kanaran yo, moun Et yo, moun Ferezi yo, moun Jebis yo, moun Amon yo, moun Moab yo, moun Lejip yo ak moun Amori yo. Yo lage kò yo nan fè menm vye bagay ak moun sa yo. 2Yo marye ak fanm pèp sa yo, yo marye pitit gason yo ak pitit fi pèp sa yo. Se konsa, ras Bondye chwazi pou li a twouve l’ melanje ak ras moun peyi a. Premye moun ki lage kò yo nan move zak sa yo se chèf yo ak konseye yo. 3Lè m’ tande sa, mwen vin gen yon sèl lapenn, mwen chire rad sou mwen, mwen rache cheve nan tèt mwen ak plim bab mwen. 4M’ al koupi kò m’ yon kote sitèlman sa te fè m’ lapenn. Anpil moun te pè lè yo vin konnen sa Seyè a te di sou koze peche moun yo te depòte epi ki te tounen nan peyi a te fè a. Yo tout vin sanble bò kote m’. Mwen menm menm, mwen te rete chita koupi atè a, jouk lè pou yo fè ofrann chak aswè a rive, tèlman sa te fè m’ mal. 5Lè lè a rive pou yo fè ofrann chak aswè a, mwen leve kote m’ te koupi ap kriye a, epi ak tout rad chire yo sou mwen, mwen tonbe ajenou, mwen louvri de bra m’ devan Seyè a, Bondye mwen an. 6Mwen di l’ konsa: -O Bondye papa m’! Mwen twò wont, mwen pa konn sa pou m’ fè! M’ pa ka leve tèt mwen devan ou, Bondye mwen! Nou tèlman fè sa ki mal, yo fè pil moute pi wo pase tèt nou. Peche nou yo anpile yonn sou lòt, yo rive jouk nan syèl la. 7Depi nan tan zansèt nou yo jouk jounen jòdi a, nou pa manke fè sa ki mal. Se poutèt tou sa nou te fè ki mal kifè ou te lage nou ansanm ak wa nou yo ak prèt nou yo nan men wa lòt peyi yo. Yo touye nou nan lagè, yo depòte nou, yo piye tout ajan nou, yo fè nou wont jan nou ye jouk koulye a. 8Men koulye a, depi kèk jou, Seyè a, Bondye nou an, te fè nou yon favè. Li sove de twa nan nou, li ban nou yon kote pou nou jwenn pwoteksyon nan kay ki apa pou li a. Se konsa li ban nou kouraj ankò, li wete nou nan kalite esklavaj kote nou te ye a, li ban nou yon ti souf. 9Paske se esklav nou ye jouk jòdi a. Men menm nan esklavaj sa a, Bondye pa lage nou. Li fè wa peyi Pès yo aji byen ak nou. Yo ban nou yon ti souf, pou nou te ka rebati tanp Bondye nou an ki te fin kraze nèt. Yo ban nou yon kote pou nou jwenn pwoteksyon nan peyi Jida ak lavil Jerizalèm. 10Koulye a menm, Bondye, kisa pou nou di ou? Menm apre tou sa ou deja fè pou nou, nou dezobeyi tout kòmandman 11ou te ban nou pou nou swiv, lè pwofèt yo, sèvitè ou yo, te di nou nan non ou: Peyi kote nou pral antre a, peyi nou pral pran pou nou rete a, se yon peyi ki pèdi favè Bondye, paske moun k’ap viv ladan l’ yo ap fè yon bann bagay degoutan, vye bagay sal toupatou ladan l’. 12Enben! Piga nou marye pitit fi nou yo ak pitit gason yo, ni piga nou chwazi pitit fi yo pou pitit gason nou yo. Nou pa bezwen chache konnen si zafè yo ap mache, si yo gen kè kontan. Se sèl jan nou menm nou ka vin fò, nou ka manje tout bon bagay ki donnen nan peyi a, nou ka kite tè sa a pou pitit nou yo pou tout tan. 13Apre tou sa ki te rive nou, yon jan pou ou te pini nou pou move zak ak tout bagay mal nou te fè yo, nou wè, O Bondye nou, ou pa t’ pini nou jan nou te merite l’ la. Ou te kite yon ti rès nan nou ap viv toujou, nou menm ki la koulye a. 14Epi pou koulye a ankò pou nou pa swiv kòmandman ou yo, pou n’ al marye avèk kalite move moun sa yo? Fwa sa a, p’ap gen anyen ki pou anpeche ou fache sou nou jouk pou ou detwi nou nèt, san ou pa kite pesonn chape! 15Seyè, ou menm ki Bondye pèp Izrayèl la, se paske ou bon anpil pou nou kifè gen yon ti ponyen nan nou ki rete toujou, jan sa ye jòdi a. Epi, gade koulye a, men nou kanpe devan ou avèk tout peche nou yo! Wi, nou pa gen dwa rete vivan devan ou ankò poutèt sa!


text: 1Nou menm, gwo fanm peyi Samari yo, nou gra tankou manman bèf Bazan. N’ap maltrete malere yo, n’ap peze pòv yo, epi n’ap di mari nou yo pote diven ban nou bwè. 2Koute sa Seyè a di: Seyè a se yon moun apa. Se yon Bondye tout bon. Li fè sèman sou tèt li. Li di konsa: Yon jou gen pou rive, y’ap fwennen nou tankou pwason ki pran nan zen. Y’ap pote nou tout ale. 3Y’a fè nou pase nan twou ki nan miray la, de pye devan, yonn apre lòt. Y’ap voye nou jete deyò. Se Seyè a menm ki di sa. 4Seyè a di konsa: Nou menm, pèp Izrayèl, se sa! Moute nan tanp lavil Betèl yo, al fè peche! Ale lavil Gilgal, peche kont kò nou! Chak maten, mennen bèt pou yo touye tankou ofrann bay Bondye! Chak twa jou, pote ladim nou! 5Ale non! Ofri pen nou bay Bondye pou di l’ mèsi! Mache di toupatou jan nou fè ofrann ak tout kè nou bay Bondye! Apa konsa nou renmen fè, pèp Izrayèl! Se Seyè a menm ki di sa. 6Se mwen menm ki te fè grangou tonbe sou tout lavil nou yo, kifè nou pa t’ ka jwenn manje lakay nou. Malgre sa, nou pa tounen vin jwenn mwen. Se Seyè a menm ki di sa. 7Lè jaden nou tapral pote rekòt, mwen pa t’ kite lapli tonbe. Mwen voye lapli sou yon lavil, mwen fè yon lòt rete san yon grenn lapli. Yon jaden jwenn lapli, yon lòt menm ap mouri. 8Moun soti nan de twa lavil ale nan yon lavil nan vwazinaj al mande dlo, men pa t’ gen ase pou yo tout bwè. Malgre sa, nou pa tounen vin jwenn mwen. Se Seyè a menm ki di sa. 9Mwen voye yon van cho kou dife boule tout rekòt yo. Krikèt vèt manje tout jaden nou yo ak tout pye rezen nou yo, tout pye fig frans nou yo ak tout pye oliv nou yo. Malgre sa, nou pa tounen vin jwenn mwen. Se Seyè a menm ki di sa. 10Mwen voye malè sou nou tankou malè mwen te voye sou peyi Lejip la. Mwen touye jenn gason nou yo nan lagè. Mwen te pran tout chwal nou yo mennen ale. Sant kadav moute nan nen nou tout kote nou rete a. Malgre sa, nou pa tounen vin jwenn mwen. Se Seyè a menm ki di sa. 11Mwen detwi kèk nan nou, menm jan mwen te detwi moun Sodòm ak moun Gomò yo. Sa ki te sove nan nou yo, se tankou yon bout bwa ki pran dife, epi yo kouri wete l’ nan dife a pou li pa fin boule. Malgre sa, nou pa tounen vin jwenn mwen. Se Seyè a menm ki di sa. 12Se poutèt sa, nou menm moun pèp Izrayèl, mwen pral pini nou. E paske mwen pral pini nou konsa a, nou mèt pare kò nou pou n’a l’ kontre ak Bondye nou an. 13Se Bondye ki te fè mòn yo. Se li menm ki te kreye van yo. Li fè lèzòm konnen lide li gen nan tèt li. Li fè lajounen soti nan lannwit. L’ap gouvènen sou tout latè. Se poutèt sa, men jan yo rele l’: Seyè a, Bondye ki gen tout pouvwa a.


text:
Yon Pèp kouray dinamik, men abandone, ak yon Elit ki refize pran reskonsablite li
Écrit par P. Jan Hanssens ak Jocelyne Colas Jeudi, 12 Janvier 2012 23:02
12 janvye 2012, sa fè 2 lane jou pou jou tè d Ayiti a souke
ak anpil fòs. Nou te bliye si lavi a ak peyi a te frajil konsa. Se pa
tranbleman tè a ki kreye kriz peyi a ladan an men li mete l toutouni depi lè sa
a. Nou salye kouray pèp Ayisyen an, sitou sektè enfòmèl la, ki ak anpil kouraj
reprann lavi a epi òganize tèt li jan l kapab nan kondisyon difisil, ak api kèk
zanmi ki ba l bourad nan sa.
Nou salye zanmi yo nan kominote entènasyonal la tou, sitou sektè Legliz yo, ki apiye jefò pèp Ayisyen an pou depase move pas sa a, epi pou kontinye viv e òganize l. Nou salye reskonsab diferan relijyon yo nan peyi a ki depi tranbleman tè a ap fè jefò pou youn apresye lòt pi byen.
Men, pèp la santi l abandone. Li santi twòp moun ap fè kapital politik ak ekonomik sou do l.
• Peyi a dwe rebati nètale, men, chomaj la pa t janm te wo konsa.
• Tout moun ap pale sou peyizan ak desantralizasyon, men, se nan Pòtoprens pi fò bagay fèt. Moun andeyò toujou andeyò, paske yo pa prezan nan panse moun k ap deside yo, pa gen politik agrikòl.
• Pèp la anvayi ak òganizasyon ak pwojè, men, san okenn planifikasyon.
Ki kote tout èd yo te pwomèt la ale ? Ki kote y ap egzekite pwojè CIRH yo ? Ki kote diferan plan rekonstriksyon yo ye?
Apre tranbleman tè a, tout moun te swete pou reskonsab yo reveye nan dòmi, pou yo wè mizè moun, pou yo pran rezolisyon, pou yo te òganize premye asistans epi rekonstriksyon an, pou te gen desantralizasyon serye. Nou pa santi gen anpil bagay k ap fèt nan sans sa a.
Men ki sa nou wè :
• Nou wè yon fo deba sou yon fo refòm Konstitisyon ;
• Nou te wè eleksyon ak vyolans, kote yo pa t analize vòt pou Prezidans la ak pou Lejislatif la ak menm kritè ;
• Nou wè maladi kolera parèt, kote pyès moun pa pran reskonsablite pou admèt yon fason piblik ki kote l sòti ;
• Nou wè Pouvwa Leta yo k ap goumen pou etann enfliyans ak pouvwa yo sou do lòt, olye yo deside anfavè yon pèp ki nan pwoblèm ;
• Nou wè konfli ant pati politik, epi ant Pouvwa Leta yo (Egzekitif, Lejislatif, Jidisyè) ki pa mennen pyès kote, men ki montre aklè ni Pouvwa Egzekitif, ni Pouvwa Lejislatif, ni Pouvwa Jidisyè pa t janm pran reskonsablite yo : konsa enpinite ak koripsyon kontinye ap layite kò yo sou peyi a.
• Nou wè kèk ansyen dirijan Leta a tounen epi y ap fè politik anba anba. Eske yo pa te dwe pirifye memwa a, fè laverite sou yon bout listwa san toupizi laverite ki ta dwe fèt, pou n pa blije manje manje bliye ?
• Nou wè tou jan reskonsab yo konsidere pèp nou an tankou yon pèp timoun, ki pa bezwen enfòmasyon konplè ak kòrèk, ki ede l mache pi devan. Chak jou y ap vyole Dwa pèp la genyen pou jwenn enfòmasyon.
• Nou wè plizyè otorite vle regle pwojè yo ak vyolans, ak britalite, oswa ak ti lajan agòch adwat, jan sa fèt nan plizyè kote piblik pou blije moun ale, san yo pa konn ki kote (jan sa te fèt kèk jou pase sou plas Jeremi).
Komisyon Jistis ak Lapè pa janm bouke fè travay obsèvasyon vyolans ak vyolasyon dwa moun, fòmasyon ak akonpayman viktim yo. Se defans diyite moun kòm Pitit Bondye ak tout dwa yo ki bousòl li. Diyite moun genyen fè moun blije pran reskonsablite l epi fè devwa l. Se kalite misyon sa a Legliz la te bay Komisyon an.
Men sa ki dwe fèt prese prese, dapre Komisyon an :
• Gouvènman an dwe genyen yon sèvis laprès ki bay enfòmasyon konplè epi kòrèk, ki konsidere popilasyon an tankou sitwayen granmoun ki genyen dwa pou jwenn enfòmasyon ki klè, ki kòrèk, ki konplè, san l pa pwopagann politik pou sa.
• Gouvènman an dwe pibliye yon plan ijans pou soulaje pi gwo soufrans ak mizè popilasyon an. Se pa nan britalize ak bouskile moun l ap reyalize dwa yon popilasyon genyen.
• Gouvènman an ak Pouvwa Leta yo, pati politik yo, òganizasyon sosyete sivil la dwe antre nan yon pwosesis reyèl pou elabore yon vizyon avni pou peyi sa a, yon vizyon ki depase tan yon Gouvènman ap fè nan pouvwa. Pa dwe genyen mil chwa pou agrikilti nan peyi a, pa dwe gen mil chwa pou fè edikasyon, pa dwe gen mil chwa pou fè yon refòm Lajistis si l bezwen nan sèvis diyite ak dwa moun.
• Fòs moral yo nan peyi a dwe antre nan yon pwosesis pou rekonsilye nasyon an ak tèt li, epi diferan gwoup enterè yo antre yo, nan laverite. Wi, genyen sa n rele yon enterè nou tout ap pataje depi n sitwayen yon menm peyi. Komisyon Jistis ak Lapè dakò kontribye nan yon jefò konsa.
• Kòm pèp, lè a rive pou n pran desten n nan men n, pou n sispann ap tann ti kado lòtbò dlo. Nou apiye apèl Achevèk Pòtoprens la fè a nan okazyon dezyèm anivèsè tranbleman tè a.
Nou fè apèl pou tout moun aji ak onètete, patriyotis, ak yon sans reskonsablite ak renmen pou jèn jenerasyon an ak pou tout moun, epi pou n travay pou enpinite ak koripsyon kaba. Peyi a dwe rive elabore yon vizyon ak oryantasyon ki kab mobilize l, epi ki pèmèt li mache nan yon direksyon ki louvri yon avni diferan ak sa n ap viv jounen jodi a. Se yon egzijans rekonsilyasyon an.
P. Jan Hanssens, Direktè
Jocelyne Colas, Sekretè egzektif
Pou Komite Direktè Komisyon an, 11 janvye 2011
Lavèy dezyèm anivèsè tranbleman tè 12 janvye a


text: 1Jakòb menm ale chemen chemen l’. Li kontre kèk zanj Bondye sou wout li. 2Lè li wè yo, li di: -Sa se lame Bondye a. Se konsa li rele kote a Manayim. 3Jakòb voye kèk komisyonè devan al jwenn Ezaou, frè li a, nan peyi Seyi, kote Edon te rete a. 4Men sa li ba yo lòd pou yo di: -Men sa n’a di Ezaou, mèt mwen: Jakòb, nèg pa ou la, voye di ou konsa, li te pase tout tan sa a lakay Laban. Se poutèt sa li te pran tout reta sa a pou l’ tounen. 5Li gen bèf, bourik, mouton, kabrit, domestik ak sèvant. Li voye di ou sa pou ou ka fè pa l’. 6Lè mesaje yo tounen vin jwenn Jakòb, yo di l’: -Nou t ale kote Ezaou, frè ou la. Koulye a li gen tan sou wout pou l’ vin kontre ou. Li gen katsan (400) moun ak li. 7Jakòb te pè anpil. Li te boulvèse. Li pran moun ki te avè l’ yo, li fè yo fè de pòsyon. Li fè menm bagay la ak mouton, bèf, chamo li te genyen yo. 8Li t’ap di nan kè l’: -Si Ezaou vin atake yon pòsyon, lòt pòsyon an va gen tan chape. 9Jakòb lapriyè, li di: -O Bondye Abraram granpapa m’ lan, Bondye Izarak papa m’ lan! O Seyè, ou menm ki te di m’ tounen nan peyi m’ kote m’ te fèt la! W’a fè tout bagay mache byen pou mwen. 10Mwen menm k’ap sèvi ou la, mwen pa wè poukisa ou fè m’ tout favè sa yo, poukisa ou toujou kenbe pawòl ou avè m’. Lè m’ t’ap travèse larivyè Jouden, se annik yon baton mwen te gen nan men m’. Koulye a m’ap tounen, mwen tèlman genyen, mwen ka separe yo fè de pòsyon. 11Tanpri, delivre m’ non anba men Ezaou, frè mwen an! Mwen pè pou l’ pa vin atake nou, pou l’ pa touye ata fanm yo ak timoun yo. 12Chonje sa ou te di m’ lan: M’ap fè tout bagay mache byen pou ou. M’ap si tèlman ba ou pitit pitit, moun p’ap ka konte yo. Y’ap tankou grenn sab bò lanmè. 13Jakòb rete pase nwit la kote l’ te ye a. Apre sa, nan sa l’ te gen avè l’ yo, li chwazi ladan yo pou fè Ezaou, frè l’ la, kado. 14Li pran desan (200) fenmèl kabrit ak vin bouk, desan fenmèl mouton ak vin belye, 15trant fenmèl chamo nouris ak tout ti chamo yo dèyè yo, karant manman bèf, dis towo, vin fenmèl bourik ak dis mal bourik. 16Li pran bèt yo, li mete chak kalite apa, li renmèt chak kalite bay yonn nan domestik li yo. Li di yo konsa: -Pran devan mwen. Chak moun ap kite yon distans nan mitan bèt pa l’ yo ak bèt ki devan l’ yo. 17Epi li pase premye a lòd sa a: -Lè Ezaou, frè m’ lan, va kontre ou, l’ap mande ou: Kilès ki mèt ou? Kote ou prale? Pou ki moun bèt sa yo w’ap pouse devan ou konsa a? 18W’a reponn li: Se pou Jakòb, nèg pa ou la. Se yon kado li voye bay Ezaou, mèt mwen an. Li menm, li dèyè, l’ap vini. 19Li pase dezyèm lan, twazyèm lan ak tout lòt moun ki t’ap mache dèyè bèt yo menm lòd la. -Men sa nou gen pou n’ di Ezaou, lè nou kontre l’. 20Se pou nou di: Wi, Jakòb, nèg pa ou la, ap vin dèyè nou pye pou pye. Jakòb t’ap di nan kè l’. Avèk tout kado m’ap voye devan m’ lan, m’ap fè kè l’ kontan. Konsa, lè n’a kontre, ou pa janm konnen, li ka fè pa m’. 21Moun yo pran devan ak kado yo. Men Jakòb rete dèyè, li pase nwit la kote l’ te ye a. 22Menm jou lannwit sa a, Jakòb leve, li pran de madanm li yo, de sèvant li yo ak onz pitit gason li yo, li janbe lòt bò larivyè Jabòk, nan pas la. 23Apre li fin fè yo janbe larivyè a, li fè janbe tout sa li te genyen tou. 24Men li menm, li te rete pou kont li dèyè. Lè sa a, gen yon moun ki mare batay ak li, yo goumen jouk devanjou. 25Lè nonm lan wè li pa t’ ka bat li, li bay Jakòb yon kou nan ren l’. Se konsa zo ren l’ dejwente pandan yo t’ap goumen an. 26Nonm lan di l’: -Kite m’ ale, paske bajou pral kase. Jakòb reponn li: -Si ou pa beni mwen, mwen p’ap kite ou ale. 27Nonm lan di: -Ki jan ou rele? Li reponn: -Jakòb. 28Nonm lan di l’: -Yo p’ap rele ou Jakòb ankò. Y’ap rele ou Izrayèl, paske ou goumen ak Bondye, ou goumen ak moun, se ou menm ki genyen batay la. 29Jakòb mande l’: -Tanpri, di m’ ki jan ou rele? Li reponn: -Poukisa w’ap mande m’ ki jan mwen rele? Apre sa li beni Jakòb. 30Jakòb di konsa: -Mwen wè Bondye, mwen pa mouri. Se konsa, li rele kote l’ te ye a Penyèl. 31Solèy te gen tan ap leve lè Jakòb kite Penyèl, li t’ap bwete poutèt ren li. 32Se poutèt sa, jouk jòdi a, pitit pitit Izrayèl yo pa manje venn ki kenbe zo ren an, paske se sou venn sa a Bondye te frape Jakòb.


text:
Vis Prezidan Edmonson patisipe nan "MiMo Art in the Park: the Big MiMo Chalk-In"
(Foto pa Marta Martinez-Aleman/Biwo Vis Prezidan Edmonson)
Vis Prezidan Audrey M. Edmonson asanm ak rezidan katye Upper East Side yo nan Distrik 3 ak MiMo Biscayne Association nan festival anyèl asosiyasyon an, "MiMo Art in the Park: the Big MiMo Chalk-In", ki te fèt nan Legion Park, N.E. 64 St. ak Biscayne Boulevard, Miami jou dimanch 4 desanm 2011. Gen atis tout laj ki te patisipe nan desinen konsepsyon pi gwo miral lakrè Miami an sou gran pasaj pyeton ki nan pak la. Festivite yo te gen lada yo manje, machann kap vann atizay ak mizik. Distrik Istorik MiMo a sòti N.E. 50yèm street rive 77yèm street sou Biscayne Boulevard. Nan foto sa a Vis Prezidan Edmonson te ansann ak manm MiMo yo, de gòch a dwat, Nancy Liebman, prezidan enterimè, Barbara Gimenez ak Robert Hernandez.


text: 1Men vizyon sou peyi Jida ak lavil Jerizalèm Bondye te fè Ezayi, pitit Amòz la, wè sou rèy wa Ozyas, wa Jotam, wa Akaz ak wa Ezekyas nan peyi Jida a. 2Seyè a di konsa: -Ou menm syèl la, koute! Ou menm latè, pare zòrèy ou! Paske mwen menm, Seyè a, mwen pral pale! Pitit mwen te okipe yo, pitit mwen te elve yo, men yo vire do ban mwen. 3Bèf ki bèf konnen mèt li. Bourik ki bourik konnen kote mèt li ba l’ manje. Men, pèp Izrayèl la menm pa konn bagay konsa. Pèp mwen an pa konprann anyen. 4Malè pou peyi nou an, kote tout moun ap viv nan peche! Malè pou pèp ki plen krim sou konsyans yo, pou ras moun sa yo k’ap fè sa ki mal, pou bann pitit sa yo ki fin pèvèti! Yo lage pye Bondye Seyè a! Yo pa okipe Bondye pèp Izrayèl la ki yon Bondye apa. Yo vire do ba li. 5Poukisa n’ap plede fè tèt di konsa? Pa gen kote ankò pou yo frape nou. Tout tèt la malad. Pa gen kò ankò pou sipòte. 6Depi nan po tèt nou rive anba pla pye nou, nanpwen kote nan kò nou ki pa malad. Se blese, se foule, se san k’ap koule. Yo pa netwaye yo, yo pa mare anyen sou yo, yo pa mete medikaman sou yo pou kalme doulè yo. 7Peyi nou an fini. Dife fin boule tout lavil nou yo ratè. Moun lòt nasyon yo piye tout jaden nou yo, l’a devan je nou. Yo fini ak tout bagay nan peyi a nèt. Yon sèl lafliksyon tonbe sou nou, tankou lè lènmi pase nan peyi a. 8Lavil Jerizalèm rete pou kont li sou do mòn Siyon an, tankou yon ti joupa, tankou yon ti tonèl nan mitan jaden. Lènmi sènen l’ toupatou. 9Si Seyè ki gen tout pouvwa a pa t’ kite kèk moun nan nou chape, lavil la t’ap disparèt nèt tankou sa ki te rive lavil Sodòm ak lavil Gomò a. 10Lavil Jerizalèm sa a! Chèf li yo tankou chèf lavil Sodòm. Moun li yo tankou moun lavil Gomò. Nou tout ki la a, koute sa Seyè a ap di chèf lavil yo. Pare zòrèy nou pou nou tande lòd Bondye nou an ap bay moun Jerizalèm yo. 11Li di yo: Sa pou m’ fè ak pakèt bèt n’ap plede ofri pou touye pou mwen yo? Mwen bouke ak belye mouton n’ap boule sou lotèl la, ak grès towo n’ap ofri ban mwen yo. Kanta pou san bèf, san mouton ak san kabrit yo menm, mwen pa bezwen sa. 12Lè n’ap vin fè sèvis pou mwen, ki moun ki mande nou pou nou fè tout ale vini sa yo nan lakou tanp mwen an? 13Nou mèt sispann fè bann ofrann sa yo ki p’ap sèvi nou anyen. Mwen pa ka sipòte lafimen lansan n’ap ofri m’ lan. Mwen pa vle wè fèt lalin nouvèl nou yo, jou repo nou yo ak tout lòt reyinyon n’ap fè yo. M’ pa ka sipòte fèt moun k’ap fè mechanste yo ap fè pou mwen. 14Mwen rayi fèt lalin nouvèl nou yo ak tout bèl seremoni n’ap plede fè yo. Se yon chay yo tounen pou mwen. Mwen pa ka sipòte yo ankò. 15Lè n’ap leve bra nou anlè pou nou lapriyè nan pye m’, m’ap bouche je m’ pou m’ pa wè nou. Nou mèt fè lapriyè sou lapriyè, mwen p’ap tande nou! Men nou plen san! 16Manyè netwaye lavi nou non! Mete nou nan kondisyon pou fè sèvis pou mwen non! Sispann tout lenjistis mwen wè n’ap fè yo! Wi, sispann fè sa ki mal! 17Manyè aprann fè sa ki byen! Chache fè sa ki dwat devan mwen! Pran defans moun y’ap kraze yo! Defann kòz timoun ki san papa ak fanm ki pèdi mari yo. 18Seyè a di konsa: -Nou mèt vini atò! Vini non! Ann regle koze a! Menm si peche nou yo ta tache wouj kou san sou tout kò nou, m’ap lave nou. M’ap fè nou vini blan kou koton. Nou te mèt tache wouj fonse, m’ap blanchi nou, m’ap fè nou blan kou lenn mouton. 19Si nou dakò pou nou fè sa mwen di nou fè, n’a manje bèl rekòt peyi a va bay. 20Men, si nou derefize koute m’, si nou rete ap fè tèt di toujou, nou tout gen pou n’ mouri nan lagè. Se mwen menm, Seyè a, ki di sa ak bouch mwen. 21Yon lè, lavil Jerizalèm te renmen m’ ak tout kè li. Koulye a, li tounen yon jennès! Yon lè, se moun ki mache dwat ase ki te rete ladan l’, yo pa t’ fè lenjistis. Koulye a se renk ansasen! 22Lajan nou yo tounen labou, yo pa vo anyen! Bon diven nou yo tounen dlo! 23Chèf nou yo leve vire do bay Bondye. Yo fè bann ak vòlò yo! Tout moun cho dèyè avantaj pa yo. Y’ap kouri dèyè moun k’ap bay lajan. Yo pa defann kòz moun ki san papa yo. Lè yon fanm san mari nan ka, yo pa gade l’ menm. 24Se poutèt sa, koulye a, koute sa Seyè a, Bondye ki gen tout pouvwa a, Bondye pèp Izrayèl la, Bondye ki gen fòs kouraj la ap di: Nou se lènmi m’. Nou pa vle wè m’. Mwen pral pran revanj mwen. Mwen p’ap kite nou ban m’ traka ankò. 25Mwen pral regle nou. Mwen pral netwaye nou nan dife, tankou lè y’ap netwaye fè. Mwen pral wete tout vye kras ki sou nou. 26Mwen pral ban nou chèf ak majistra tankou sa nou te konn genyen nan tan lontan yo. Lè sa a, y’a rele lavil Jerizalèm: lavil kote moun mache dwat la, lavil ki renmen m’ ak tout kè li. 27Seyè a ap fè sa ki gen pou fèt. L’a sove lavil Jerizalèm. Seyè a ap rann jistis, l’a delivre moun Siyon ki va tounen vin jwenn li yo. 28Men, l’ap kraze sa k’ap fè sa ki mal yo ansanm ak sa k’ap viv nan peche yo. L’ap touye tou sa ki vire do bay Seyè a. 29N’a wont akòz gwo pye bwadchenn repozwa nou te konn sèvi yo, akòz bèl jaden nou te plante pou zidòl yo. 30N’ap tankou yon pye bwadchenn k’ap deperi, tankou yon jaden ki pa jwenn dlo. 31Menm jan yon ti tensèl mete dife nan yon pil fachin bwa chèch, se konsa sa gwonèg yo ap fè a ap tounen yon tizon dife nan dèyè yo. Pesonn p’ap ka fè anyen pou sove yo.


text:
Konte Miami-Dade gen batay la pou mete lwa feray yo ajou
Konte Miami-Dade ap gen jiska 1e jiyè 2013 pou modifye òdonans feray li-a nan enkòpore chanjman ki pou fèt pa Taskfòs Feray la ke Vis Prezidan Audrey M. Edmonson te kreye pou lite kont vòl metal ak kab kwiv kap fèt resaman epi kap ogmante dejouanjou.
Anplis, resiklè feray yo ap peye pi gwo amann si yo achte kwiv ki te vòlè oswa lòt metal pou lajan kach san bon dokimantasyon, dapre lejislasyon ki te pase pa Lejislati Eta a nan mwad mas la. Lwa a gen priyorite sou nouvo òdonans yo men li bay òdonans ki la deja yo priyorite.
“Mwen kontan ke Eta a sot rekonèt ke koze achte feray ilegal yo ak vòl kab kwiv yo kòm yon bagay serye ki afekte kominote nou an epi fè chanjman nan lwa a pou reflete enkyetid sou koze sa a”, di Vis Prezidan Edmonson. “Chak fwa yon pote limyè nan blakawout poutèt yon moun vòlè kab kwiv la, sa mete lavi yon sitwayen an danje nan lari yo ki nan fè nwa.
“Mwen paka tann pou m atake pwoblèm sa ak Taskfòs la sou ekspètiz non sèlman minisipalite yo ak fòsdelòd la men tou dilè feray ki onèt yo”, Vis Prezidan Edmonson ajoute. “Entansyon nou se pa pou paralize biznis lejitim yo --- nou jis vle fè li difisil ekonomikman pou moun kap achte ak vann objè sa yo ki te vòlè.
Jou 4 oktòb 2011, Komisyon Konte Miami-Dade la te pase yon òdonans ki kreye yon taskfòs pou konbat ogmantasyon vòl feray ak kab kwiv nan kominote a. Lejislasyon an, ki te patwone pa Vis Prezidan Edmonson, estipile ke nouvo taskfòs la ap fòmile dè rekòmandasyon bay Asanble a sou ranfòsman òdonans ki reglemante dilè izaje yo ak transfòmatè feray yo.
Taskfòs la ap konpoze de 21 manm ki nonmen pa Kominsyon Miami-Dade la, divès minisipalite ak direktè depatman yo nan Miami-Dade, Lig Vil yo, Biwo Avoka Eta Miami-Dade la, Florida Power & Light, ak rezidan yo.
An avril 2011, Vis Prezidan Edmonson patwone lejislasyon lokal ki ranfòse regleman sou pwosesè feray yo ak dilè pyès izaje yo. Òdonans la konbine lwa eta yo ak kòd pwovizyon Konte ki la deja yo, pandan yap ranfòse dispozisyon yo konsènan vann “atik restren reglemante yo”.
Avèk pri metal yo kap monte byen wo, espesyalman kwiv, sa vin gen kòm rezilta yon ogmantasyon siyifikatif nan vòl kwiv, aliminyòm, ak lòt meteryo metalik fè ak metal ki pa fè yo nan Konte Miami-Dade. Kalite vòl sila yo gen ladan yo materyo metalik tankou poto kouran, ki kreye blakawout ak mete sante, sekirite ak byennèt piblik la an danje, patikilyèman granmoun aje ak timoun..
Dapre Depatman Transpòtasyon Florid (FDOT), gen 30 poto limyè sou I-95 la ant NW 30èm ak 79èm Street ke vòlè yo te sible lane dènye sèlman. Sa vin ekonomikman lou pou Miami-Dade piske Konte a oblije depanse lajan pou ranplase oswa repare limyè lari ki te vòlè oswa vandalize ke Konte a posede. Sa koute apeprè $1,000 a $1,500 pou ranje chak poto ki andomaje.


text: 1Se pou nou toujou yonn renmen lòt tankou frè k’ap viv ansanm nan Kris la. 2Chonje se devwa nou pou nou byen resevwa moun ki vin lakay nou. Se konsa, gen moun ki resevwa zanj Bondye lakay yo san yo pa konn sa. 3Pa bliye moun ki nan prizon yo, tankou si nou menm tou nou te nan prizon ansanm ak yo. Pa bliye moun y’ap maltrete yo, paske nou menm tou nou gen yon kò. 4Maryaj se yon bagay tout moun dwe respekte anpil. Moun ki marye yo dwe rete fidèl yonn ak lòt. Bondye gen pou jije moun k’ap mennen movèz vi yo ansanm ak moun k’ap fè adiltè yo. 5Pa kite renmen lajan pran nanm nou. Se pou nou kontan ak sa nou genyen. Paske Bondye te di: Mwen p’ap janm vire do ba ou, mwen p’ap janm lage ou. 6Konsa, nou kapab di avèk konfyans: Se Bondye k’ap vin ede mwen. Mwen pa pè anyen. Kisa moun ka fè mwen? 7Pa bliye moun ki te konn dirije nou yo, moun ki te fè nou konnen pawòl Bondye a. Egzaminen jan yo te viv, jan yo te mouri. Pran egzanp sou konfyans yo. 8Jezikri se menm moun lan ayè, jòdi a ak pou tout tan. 9Pa kite tout kalite lòt pawòl moun ap moutre yo fè nou pèdi bon chemen an. Li pi bon pou kè nou lè fòs nou pa soti nan sa nou manje ak sa nou pa manje, men nan renmen Bondye gen pou nou an. Paske moun k’ap gade sou manje pa janm jwenn okenn benefis. 10Nou gen yon lotèl ki pa nou. Prèt k’ap sèvi nan tanp jwif yo pa gen dwa manje nan vyann ofrann bèt nou fè sou lotèl sa a. 11Lè y’ap fè ofrann bèt pou touye pou peche yo, se san an ase granprèt jwif la pote pou ofri nan kote ki apa pou Bondye a. Men, yo boule kò bèt yo lòt bò pòtay lakou kote moun yo rete a. 12Se poutèt sa, Jezi te mouri lòt bò pòtay lavil la, pou l’ te ka mete pèp la nan kondisyon pou yo fè sèvis Bondye ak pwòp san pa li ki te koule. 13Nou menm tou, ann soti al jwenn li lòt bò pòtay lakou a pou n’ soufri menm wont la ansanm ak li. 14Paske nou pa gen sou latè yon lavil ki la pou tout tan. N’ap chache lavil ki gen pou vini an. 15Gremesi Jezikri, sèl ofrann san n’ap ofri bay Bondye a, se lwanj n’ap ba li tout tan. Se tout tan pou non l’ nan bouch nou. 16Pa bliye, se pou nou fè sa ki byen, se pou nou yonn ede lòt. Se ofrann konsa ki fè Bondye plezi. 17Obeyi chèf nou yo, soumèt devan yo. Se tout tan y’ap veye sou nanm nou paske yo gen pou yo rann Bondye kont pou travay yo. Si nou obeyi yo, y’a fè travay yo ak kè kontan. Men, si nou pa obeyi yo, y’a fè l’ ak kè sere. Lè sa a, p’ap gen okenn avantaj pou nou. 18Pa sispann lapriyè pou mwen. Mwen sèten mwen gen konsyans mwen anpè. Paske mwen vle fè sa ki byen nan tout sikonstans. 19M’ap mande nou pou nou lapriyè toutespre pou Bondye ban m’ okazyon tounen vin jwenn nou anvan lontan. 20Men sa m’ap mande Bondye pou nou, li menm ki te fè Jezi, Gran Gadò mouton yo, leve soti vivan pami mò yo. Jezi se Seyè nou an ki te mouri pou l’ te ka siyen kontra ki la pou tout tan an ak san li. 21M’ap mande Bondye ki bay kè poze a pou l’ fè nou favè sa a, pou nou fè tou sa ki byen, pou n’ kapab fè volonte li. M’ap mande l’ tou pou l’ fè travay ki fè l’ plezi nan nou, gremesi Jezikri. Tout lwanj lan pou Jezikri pou tout tan tout tan. Amèn. 22Tanpri, frè m’ yo, m’ap mande nou pou nou koute pawòl ankourajman sa yo ak pasyans, paske sa m’ di nan lèt mwen ekri nou an pa long. 23Mwen vle fè nou konnen yo gen tan lage Timote, frè nou an. Si li rive bònè, m’a pran l’ avè m’ lè m’ap vin wè nou. 24Di tout moun k’ap dirije nou yo bonjou ansanm ak tout pèp Bondye a. Tout frè ki nan peyi Itali yo voye bonjou pou nou tout. 25benediksyon Bondye avèk nou tout. Amèn.


text:
Kilti
Kilti se abitid yon pèp ou yon nasyon. Gen plizyè branch nan syans sosyal ki etidye kilti-- presizeman, antwopoloji se prensipal syans sosyal ki konsentre sou etid kiltirèl. kilti detèmine ki jan majorite moun nan yon sosyete òganize lavi yo tou lè jou selon jewografi fizik sosyete yo, nivo edikasyon yo, aspirasyon espirityèl yo e latriye.
Pafwa nou gen tendans met teknoloji sou kote lè n ap pale de lakilti, fòk nou pa bliye revolisyon dijital la se yon n nan poto mitan lakilti nan sosyete modèn yo.


text:
Vis Prezidan Edmonson fè yon ti toune sou lanmè Distrik 3 a pou rezon prezèvasyon
Vis Prezidan Audrey M. Edmonson (a gòch) ansanm ak José González (nan mitan), direktè adjwen Depatman Jesyon Resous Anviwonnmantal Konte Miami-Dade (DERM), ak Susanne M. Torriente, Direktè, Biwo Devlopman Dirab Konte Miami-Dade, nan yon tounen an bato pou vizite key points nan zòn Distrik 3 ki enkli travo amelyorasyon kap fèt nan Pò Miami an, zòn kòmèsyal bò lanmè a ak Miami ak Little Rivers, pwojè restorasyon abita bè ak resif atifisyèl yo. Vis Preezidan Edmonson te rejwenn Dr. Stephen Blair, Chèf Biwo Restorasyon ak Amelyorasyon epi Dr. Susan Markley, Kowòdinatè Resous Dlo ak Chèf Biwo Kominikasyon pou Edikasyon Anviwonnmantal (EECO) ki te bay nouvèl sou jefò ke Konte a ap fè pou prezève ak amelyore lamè nou an.
Foto pa Marta Martinez-Alemán


text:
Batay ap kontinye nan plizyè zòn an Siri jodi Mèkredi 16 Janvye a, nan moman yon gwoup dwazimen Siryen di kantite moun ki mouri nan eksplozyon ki rive nan Inivèsite Alèp la monte a 87.
Nouvèl yo rapòte fòs gouvènman an bonbade komite koòdinasyon opozisyon lokal nan Daraa, Homs ak plizyè vilaj nan alantou kapital la Damas.
Obsèvatwa dwazimen Siryen ki baze an Grand Bretay rapòte plis pase 150 moun blese nan eksplozyon yè Madi a nan Alèp e ke kantite moun ki mouri yo kapab ogmante.
Gwoup dwazimen an deklare bay Lavwa Dlamerik oken group pa pran responsabilite pou bonbadman an.


text:
Komisyonè Edmonson selebre lavi Dr. Martin Luther King Jr.
Komisyonè Audrey M. Edmonson ansanm ak pitit pitit fi li, Bianca, patisipe nan defile anyèl Dr. Martin Luther King, Jr. Parade.
MIAMI, FL – Pou selebre lavi Dr. Martin Luther King, Jr. jou 20 janvye 2014 la, Komisyonè Audrey M. Edmonson patisipe nan defile anyèl ki te fèt an lonè li sou North West 54 Street ki travèse Liberty City ak Brownsville nan Distrik 3. Apre defile a, li te rejwenn pa Paco Vélez, Direktè Jeneral Feeding South Florida; Alfredo Mesa, Vis Prezidan Miami Marlins; manm Omega Psi Phi Fraternity, Kappa Alpha Psi Fraternity, Miami-Dade County Boot Camp Depatman Koreksyon, Pwogram Anbasadè Konte Miami-Dade, Elks Lodge, sendika International Laborers Union, Jèn Demokrat nan Miami Dade, Depatman Lojman Piblik Miami-Dade ak yon kantite benevòl ki tap distribye 450 bwat. Chak bwat te peze 15 liv epi yo te gen ladan yo 21 atik vyann nan mamit, legim, fwi ak lòt atik swen medikal pou ajoute sou rejim granmoun aje yo. Misyon òganizasyon Feeding South Florida se pou mete fen nan grangou nan Sid Florid nan bay aksè imedya a manje ki nan bon nitrisyon, ak milite pou mete fen ak la mizè ak pwovrete.
Photo Captions: Left: Komisyonè Audrey M. Edmonson ede distribye bwat manje founi pa òganazasyon ki rele
Feeding South Florida a nan Claude Pepper Senior Housing
Right: Komisyonè Audrey M. Edmonson te rejwenn Billy Marlin pou akeyi ganmoun aje yo nan
Claude Pepper Senior Housing
Foto pa Marta Martinez-Aleman/Biwo Komisyonè Audrey M. Edmonson


text:
Vis Prezidan Edmonson patisipe nan Konferans sou Kansè Tete ak Kòl Matris nan Fanm Ayisyèn
(Foto pa Akeem Brutus/ biwo Vis Prezidan Edmonson-Konte Miami-Dade)
Vis Prezidan Audrey M. Edmonson rejwenn Marlene Bastien, Direktris Egzekitif Fanm Ayisyèn Nan Miami (FANM), nan katryèm konferans anyèl sou Kansè Tete ak Kòl Matris nan Fanm Ayinyèn yo”, ki te fèt jou 30 novanm 2011 nan Little Haiti Cultural Center nan Miami an kolaborasyon ak University of Miami e ak Sant Sid Florid pou Redwi Disparite Kansè . Konferans la souliyen nesesite pou ogmante egzamen pou kansè kòl matris pou ka elimine disparite nan gwoup etik yo. Dapre FANM, fanm yo nan Little Haiti gen plis tandans pou devlope ak mouri de kansè ke tout lòt gwoup rasyal/etnik minoritè oswa imigran nan Sid Florid. Disparite a reflete yon mank aksè a ak sou-itilizasyon tès woutin Pap smear la, ki se pi bon metòd disponib pou deteksyon bonè, dapre FANM.


text:
Plizyè manm gouvènman ayisyen an gen pou fè depozisyon devan yon komite Sena a pou eksplike fason yo depanse fon dijans pou dènye siklòn yo.
Sena a konvoke 5 minis nan gouvènman Laurent Lamothe la pami yo: Minis finans, minis travo piblik, minis anviwonman, minis agrikilti ak minis planifikasyon pou bay eksplikasyon sou depans yo fè nan kad eta dijans lan.
Selon Senatè Steven Benoit, li enpòtan pou popilasyon an konnen kijan yo depanse lajan sa yo. Rankont sa gen pou l dewoule semèn sa a nan Sena a.
Korespondan nou Rotchild François Junior gen reyaksyon yon senatè.


text:
Abreus, Cienfuegos
Abreus se yon vil nan pwovens Cienfuegos, nan peyi Kiba. Nan lane 2004 li te genyen 30330 moun. Sipèfisi li se 564 Km².
Pwovens yo nan peyi Kiba divize pa 169 minisipalite oubyen municipios, mannyè yo rele l Kiba. Minisipalite sa yo te defini nan Lwa kiben Nimewo 1304, ki parèt nan dat 3 Jiyè 1976.
Kontni
Istwa[edite | modifier le wikitexte]
Istwa
Relasyon ak Ayiti[edite | modifier le wikitexte]
- Kominote Ayisyen, relasyon ant eta sa epi Ayiti
- 6 fevrye 1996 : Gouvènman ayisyen reprann kontak ak otorite Kiben ( 2 chanselye Ayisyen epi Kiben Emmanuel Fritz Longchamp epi Roberto Robaina ); relasyon diplomatik sa te sispann depi 1962, dat Kiba te dwèt retire l de òganizasyon OEA. Relasyon sa te koumanse depi 3 fevrye 1904.
- Kooperasyon ant 2 peyi yo nan domèn sa yo :
- Agrikilti
- Kilti sik (izin Dabòn)
- Sante, asistans medikal
- Aewonotik sivil
- Espò
- Touris
- Konstriksyon
- Pèch
- Edikasyon, alfabetizasyon, timoun piti
Popilasyon ayisyen nan Kiba rive 300000 moun nan lane 2004. Kreyòl ayisyen se dezyèm lang ki pale nan Kiba, lang ayisyen an gen menm yon estasyon radyo pou kò l.


text:
Katastwòf Natirèl
Katastwòf natirèl tankou inondasyon, dife, tranblemanntè, tònad ak tanpèt afekte anpil milye moun chak ane. Ou ta dwe konnen kisa risk yo ye, epitou ou ta dwe prepare pou pwoteje tèt ou, fanmi ou ak kominote ou.
Si ou rekonèt yon danje k ap rive, epi si ou konnen sa pou fè pou pwoteje tèt ou ak fanmi ou sa ap ede ou fè etap ki efikas pou prepare davans epitou pou ede retounen nan aktivite apre katastwòf la.
Kèk bagay ou kapab fè pou prepare pou danje sanzatann, tankou preparasyon yon twous rezèv ak kreyasyon yon plan fanmi an pou ijans se menm bagay pou tout kalite danje yo. Men chak ijans diferan epi si ou konnen aksyon pou fè pou chak menas sa ap afekte desizyon espesifik w ap pran yo ak preparasyon w ap fè yo. Si ou aprann menas espesifik yo, w ap prepare tèt ou pou reyaji nan yon ijans.


text:
Jean Baptiste Pointe du Sable
Jean Baptiste Pointe du Sable se yon pèsonalite ayisyen
Byografi[edite | modifier le wikitexte]
- Dat enpòtan yo
se glwa pou mwen jodi ya, yon gen ayisyen kap viv nan eta zini, kote pitit mwen kapap dekouvri istwa kache sou ero ak tout kompatriyot ayisyen ki te bay san ak konesans yo pou ede lamerik pa selman aboli exklav, men etrepran lide pou konstri, dekouvri ak invant anpil bagay ke listwa pap jam ekri pou pitit nou li demen. mwen kontan anpil. mèsi wikipidia pou fasilite opinyon ayisyen frèm yo.
Zèv li yo[edite | modifier le wikitexte]
- Sa li fè
Referans[edite | modifier le wikitexte]
- Referans pou konnen plis anlè moun sa a ----


text:
Yon nouvo lejislasyon pa Vis Prezidan Edmonson pou lite kont menas nan dekapaj fil kwiv ilegal
Lendi 4 avril 2011, Komisyon Konte Miami-Dade apwouve alinanim yon òdonans patwone pa Vis Prezidan Audrey M. Edmonson ki ranfòse règleman sou transfòmatè dechè metal ak ferayè yo.
Vis Prezidan Edmonson te prezante òdonans sa a an repons a plent li te resevwa nan men elektè yo konsènan pàn limyè nan lari yo akòz vòlè ki ta pran fil elektrik kwiv yo epi vann yo ak transfòmatè dechè metal yo ak ferayè yo pou yon sòm enpòtan. Kòmantè ke l' fè sou vòl sa yo ki fèt atravè kominote li-a, Vis Prezidan an deklare ke rezidan Distrik 3 yo "enkyete anpil, paske gen fènwa nan lari yo, ki afekte sekirite ak byennèt kominote a".
Apre yon ankèt apwofondi, biwo Vis Prezidan an konstate ke pwoblèm vòl yo se yon ensidan ki repete nan tout konte a avèk ensidan kote gen moun kap vòle fil elektrik, siy lari, kouvèti twou egou, kouvèti po dekoratif kadav yo nan simityè, kay, ak biznis. Moun yo nan kominote a, biznis yo ak òganizasyon ki pa pou pwofi yo ap mande pou pi byen ranfosman dispozisyon kòd nou yo.
Òdonans lan konbine lwa eta yo ak dispozisyon kòd Konte ki la deja yo, pandan l'ap ranfòse dispozisyon konsènan lavant "atik restriksyon reglemante". Sa yo enkli atik tankou siy lari yo ak kouvèti twou egou yo.
"Anlèvman fil elektrik sou poto limyè yo se yon bagay ki mete sekirite rezidan nou yo an danje, epi sa koute kontribyab yo piske Konte a oblije ranplase ak repare domaj yo. Òdonans sa-a mete dilè yo ak tansfòmatè yo sou penga yo: nou pap tolere 'lajan kach san dokimante', di Vis Prezidan Edmonson. "Ak yon kontrandi egzat de tout sa ki vann, menm jan ak biznis plàn yo, nou ka chèche konn ki moun ki te achte ak vann nan yon tranzaksyon ilegal. L'ap pi difisil pou ferayè yo vann fil elektrik ilegalman. Nou vle ke ferayè lejitim yo rete nan biznis pou kontinye kontribye nan ekonomi Konte an".
Pou plis enfòmasyon, tanpri kontakte biwo Vis Prezidan Edmonson lan nan 305-636-2331.


text:
Dapre FEMA, plis pase 4,000 Ameriken mouri epi plis pase 20,000 Ameriken blese akòz dife - anpil nan dife yo te kapab evite. Pèt dirèk pwopriyete akòz dife estime a $8.6 bilyon dola pa ane.
Lè genyen yon dife, pa pèdi tan ap rasanble objè valè oswa pa pèdi tan ap rele moun nan telefòn. Dife kapab gaye byen vit, pou vin yon menas pou lavi ou nan de (2) minit, epitou dife kapab detwi yon kay nan sèlman senk (5) minit. Alòske flanm yo danjere, chalè ak lafimen kapab pi danjere epitou yo kapab kabonize poumon ou. Lè dife a ap boule, gaz pwazon emèt, epi sa kapab lakòz ou vin dezoryante oswa somnolan, yon sitiyasyon ki kapab mete nan pwofon somèy. Kòz prensipal lanmò ki asosye ak dife se asfiksi, twòp brili pa twa-a-yon degre. Li enpòtan pou aprann dife pou ou kapab pwoteje tèt ou.
Etap 1: Jwenn yon Twous
Jwenn yon Twous Pwovizyon pou Ijans, ki genyen ladan atik tankou manje ki p ap gate, dlo, ak yon radyo ki fonksyone avèk pil oswa avèk manivèl, flach ak pil siplemantè. Ou kapab vle prepare yon twous pòtab epi konsève li nan vwati ou. Twous sa a ta dwe genyen:
- Kopi medikaman sou preskripsyon ak ekipman medikal;
- Atik pou kouche ak rad, tankou sak kouchaj ak zòrye;
- Dlo nan boutèy, yon radyo ki fonksyone ak pil ak pil siplemantè, yon twous premye swen, yon flach;
- kopi dokiman enpòtan: pèmi kondui, kat Sekirite Sosyal, prèv rezidans, kontra asirans, testaman, paye kay, batistè ak sètifika maryaj, dosye taks, elatriye.
Etap 2: Fè yon Plan
Planifikasyon Deplasman Ou
- Fè yon Plan-Dijans pou Fanmi Ou. Fanmi ou kapab pa ansanm lè genyen yon katastwòf, kidonk li enpòtan pou konnen kijan youn ap kontakte lòt, kijan n ap tounen ansanm ak sa w ap fè sizoka genyen yon ijans.
- Plan mete kote fanmi ou ap reyini, nan ak deyò katye imedyat ou.
- Li kapab pi fasil pou fè yon apèl entè-iben pase pou rele nan vilaj la, kidonk yon kontak deyò vil la kapab nan yon pi bon pozisyon pou kominike avèk manm fanmi ki separe yo.
- Ou kapab vle chèche enfòmasyon tou sou plan nan kote fanmi ou yo pase tan: travay, gadri ak lekòl. Si pa genyen plan, anvizaje sèvi kòm volontè pou kreye youn.
- Asire ou konsidere bezwen espesifik manm fanmi ou
- Fè travayè sosyal ak founisè sèvis gadri yo konnen plan ou.
- Fè plan pou bèt kay ou
- Swiv yon klas Ekip Repons pou Ijans nan Kominote (CERT) nan Citizen Corps chapter ki nan zòn ou (nan lang Angle) Mete ou ajou avèk fòmasyon an.
- Planifye deplasman ou
-
Revize wout deplasman yo avèk fanmi ou. Fè pratik deplasman nan chak chanm.
- Asire fenèt yo pa kloure oswa fenèt yo pa pentire nèt. Asire griy sekirite ki sou fenèt yo genyen yon sistèm ouvèti pwoteksyon kont dife pou yo kapab louvri san pwoblèm pa andedan.
- Anvizaje genyen nechèl sekou si kay ou genyen plis pase yon etaj, epitou asire ba pwoteksyon kont vòlè ak lòt pwosesis anti-vòl ki bloke deyò antre fenèt la louvri san pwoblèm sou andedan.
- Montre manm fanmi ou kijan pou yo rete ba nan sòl la (kote lè a pi pwoteje nan yon dife) lè y ap sòti prese-prese nan yon dife.
- Netwaye zòn estokaj la. Pa kite fatra, tankou ansyen jounal ak ansyen magazin, akimile.
Etap 3: Enfòme Ou
Prepare Lakay Ou
Enstale Detektè Lafimen
- Dapre FEMA, detektè lafimen ki fonksyon byen diminye chans pou mouri nan yon dife a 50 pousan.
- Mete detektè lafimen nan chak etaj lakay ou. Mete yo deyò chanm yo nan plafon oswa byen wo nan miray la (4 a 12 pous avèk plafon an), anlè eskalye ki louvri yo oswa anba eskalye ki fèmen yo epi toupre kuizin lan (men pa nan ladan).
- Teste epi netwaye detektè lafimen yo yon fwa pa mwa epi ranplase pil yo omwen yon fwa chak ane – yon bon fason pou sonje pou fè sa se ranplase pil yo pandan Mwa Preparasyon Nasyonal ki fèt chak septanm. Oswa, pandan w ap fikse òlòj ou pou lè avanse a, sonje pou tcheke ak ranplase pil detektè lafimen ou.
- Ranplase detektè lafimen yo yon fwa chak 10 zan
- Chèche konnen kijan pou pwoteje manje pandan ak apre yon ijans lè ou ale nan: http://www.foodsafety.gov/keep/emergency/index.html (nan lang Angle)
Koute Ofisyèl Lokal yo
Aprann kichòy sou plan-dijans gouvènman leta ak gouvènman lokal ou te kreye nan zòn ou. Nan nenpòt ijans, toujou koute enstriksyon ofisyèl jesyon ijans lokal yo bay.
Pou jwenn lòt enfòmasyon sou fason pou planifye ak prepare pou dife, epitou sa pou fè pandan ak apre yon dife, vizite: Federal Emergency Management Agency (nan lang Angle), NOAA Watch (nan lang Angle) ak American Red Cross (nan lang Angle). Ou kapab jwenn enfòmasyon itil tou nan sit wèb U.S. Fire Administration (nan lang Angle).


text:
MBOX to EML Converter –; Gratis anl aspirants
Mbox to EML Converter –; ekstrè Imèl soti nan mboks ak mbx dosye bwat lèt nan lantouraj tonèr Eudora. Mboks a gratis nan sèvis piblik anl konvèti sipòte a. Mboks ak. Mbx bwat lèt dosye nan tonèr, Eudora, Lantouraj ak fòma bwat lèt lòt.
Tanpri sonje ke nou te mete ajou konnvètè a mboks ak fonksyon ak nouvo koòdone. Li gen plis pouvwa anpil kounye a! Li plis sou mboks anl dènye nouvèl sou èkstraksyon.
Mboks konnvètè anl se zouti espesyal la ki gen entansyon ekstrè Imèl soti nan dosye bwat lèt nan Mozilla tonèr, Kreyòl, Eudora, Lantouraj ak kliyan imel lòt.
Many email clients still doesn’;t have an email export feature which would export e-mails in a format understandable by Pespektiv Express oswa Microsoft Outlook. Mboks konnvètè anl yo ka ede anpil nan pwosedi a nan migrasyon. Pou echantiyon: li se yon fason ki pi bon yo ekspòte tout Imèl yo nan yon tonèr Inbox nan dosye anl, yon dosye pou chak imel. A mboks aspirants enkli nan Outlook Import Sòsye konfigirasyon men ou kapab telechaje ak itilize kòm zouti otonòm. Mbox2Eml don’;t need additional modules to be installed, jis download epi kouri mboks anl konnvètè, chwazi dosye a mboks ou vle konvèti epi chwazi kote adrès la kote extrait anl dosye yo ta dwe estoke. Pwogram lan ap kòmanse konvèti dosye yo, epi yo pral boutèy la konvèsyon dwe ranpli pa mesaj pwosesis. Tout a dokiman ap tou ap konvèti Nan ka si dokiman yo estoke andedan yon bwat lèt la, dosye a mboks orijinal rete chanje.
Kouman import dosye mboks nan pespektiv oswa pespektiv Express?
Kòman yo ekspòte Mozilla Imèl tonèr pespektiv eksprime oswa MS pespektiv? Anvan yo fè import Imèl pespektiv oswa pespektiv Express, Ta dwe tonèr bwat lèt yo konvèti nan dosye anl. Menm si Mozilla tonèr se yon kliyan imel popilè, gen moun ki bezwen chanje tounen nan Microsoft Outlook Express oswa Microsoft Outlook. Mozilla tonèr estoke tout done itilizatè pèsonèl, tankou lèt imel, adrès liv, modpas, ekstansyon, tèm ak anviwònman nan yon pwofil itilizatè espesyal. Deyò ki estoke li yo nan katab pwogram ou a fè li pi fasil ajou san risk pou pèdi done. Patch default Profile tonèr User:
C:\Documents and Settings\ \Application Data\Thunderbird\Profiles\ \
oswa
C:\Users\User\AppData\Roaming\ThunderbirdProfiles\ .default\Mail\ \
Tout mesaj imel pou kont tonèr yo estoke nan yon repèrtwar rele apre sèvè a lapòs. Pou egzanp si ou gen yon kont POP Yahoo li ta kreye yon pop.yahoo.com repèrtwar nan dosye Lapòs. Tout mesaj ta dwe estoke nan dosye bwat lèt espesyal ak non a dosye epi pa gen ekstansyon dosye rele mboks dosye. Pou egzanp, the inbox folder would be called “;Inbox.”;. Si ou gen nan Outlook Import Sòsye enstale, open the program group and execute the shortcut “;Mboks konnvètè anl“;. If you don’;t have the Outlook Import Sòsye enstale, download otonòm lan Mboks Imèl èkstraksyon epi kouri li.
Pou jwenn plak an egzak depo nan bwat ou kapab kouri lojisyèl an tonèr, press “;Tools”; nan meni prensipal la, then “;Account Settings…;”;, select the “;Server Settings”; atik. The current emails storage is stated in the “;Local Directory”; jaden.
Chwazi dosye a bwatlet (mboks dosye ekstrè):
Click “;Chwazi File”; bouton epi seleksyone a mboks pote ou vle konvèti (Inbox pou echantiyon). Pwogram nan louvri default tonèr Des anyè a.
Ou ta dwe chwazi ak ouvri pwofil la ak Lè sa a, katab Lapòs, Lè sa a, ouvri anyè a kont pou fè pou gen aksè nan dosye yo mboks. You might need to set the “;Files of type”; option to “;All Files”; nan dyalòg la seleksyon dosye, since Thunderbird mbox files don’;t have an extension.
Ekstrè may Depi bwatlet chwazi
Se dosye a bwat chwazi e kounye a, ou bezwen chwazi yon anyè kote dosye anl ap sere ak Lè sa a, kòmanse pwosesis la. Press “;Ekstrè may”; bouton epi chwazi folder vid la kote pwogram ta dwe sere extrait Imèl. Ou ka kreye yon folder ak nouvo Lè sa a, chwazi li kòm yon sib pou dosye anl. Pwogram lan ap kòmanse fè ekstraksyon a ansanm ak tout etap yo pral parèt nan boutèy la pwosesis.
Import Files anl nan sa pespektiv pst
Outlook can’;t import eml files directly, ou bezwen zouti nan espesyal tankou Sòsye Import pespektiv import dosye anl nan pespektiv. Ap Sòsye an Import pespektiv fè travay la nan kèk etap, li ka enpòte dosye anl ak Msg dapre estrikti nan dosye. Si ou sove anl dosye soti nan MAC eksplwatasyon (Lantouraj pou echantiyon) oswa UNIX sistèm, ou ka pèmèt opsyon a pretretman espesyal ki pral konvèti anay ak enpòte yo nan kodaj a baze sou fenèt. Download, enstale epi kouri nan Outlook Import Sòsye, chwazi dosye a pst, default pespektiv pwofil oswa nouvo youn a import Imèl, mete nesesè opsyon epi chwazi prensipal Anyè ki estoke anl dosye, Lè sa a, kòmanse enpòtasyon. W ap vizite a sou entènèt enstriksyon paj pou plis enfòmasyon.
Import Files anl nan sa pespektiv Express dbo
Outlook Express ka li a anl fòma kòm yon imel natif natal. Si ou ta vle import miltip dosye anl nan katab pespektiv Express, ou ta dwe chwazi dosye anl ak trennen seleksyon nan katab la Express pespektiv. Pespektiv Express ap enpòte dosye anl Imèl apa epi ou yo pral kapab òganize yo andedan kliyan an lapòs.
Lojisyèl achiv te fè tès sekirite konplè sou mboks Free to anl konnvètè. Mboks lib yo anl konnvètè se pwòp epi san danje yo enstale, li akòde ak 100% Ki an sekirite Prim.


text:
Oke, kounye a ou genyen yon twous pwovizyon ak yon plan, men kisa ou konnen kounye a sou diferan kalite evènman tan ak lòt sitiyasyon ki rive toudenkou? Mo ak tèm ou tande pandan ijans yo kapab ba ou konfizyon. Men yon rezime tèm ki pi komen, ak sit wèb ou kapab vizite pou jwenn plis enfòmasyon!
Tònad
Yon tanpèt vyolan ki parèt kòm yon kòn an fòm antonwa avèk van ki rive jiska 300 mil pa èdtan. Anjeneral, sezon tònad la rive pandan mwa mas jiska mwa out, men yo kapab rive nenpòt lè. Yo kapab rive nan nenpòt eta, men yo pi komen nan Arkansas, Iowa, Kansas, Louisiana, Minnesota, Nebraska, North Dakota, Ohio, Oklahoma, South Dakota, ak Texas - yon zòn yo rele anjeneral "Ale Tònad".
"Tònad" se te yon mo maren 14yèm syèk ki deziyen pou yon loraj vyolan ki vini ak van. Mo sa a kapab sòti nan mo panyòl tronada, ki vle di "loraj."
Si genyen bilten metewolojik oswa nouvèl ki endike genyen yon tònad nan zòn ou, bagay ki pi enpòtan pou fè se pran refij imedyatman yon kote ki pa genyen fenèt, tankou yon twalèt oswa yon soubasman.(Nan lang Angle)
Tranblemanntè
Mouvman latè toutolon fant (ki rele liy fay) nan sifas latè. Yo mezire tranblemanntè yo avèk yon bagay ki rele echèl Ritcher. Alòske tranblemanntè yo komen sou Lakòt Lwès la, yo kapab rive nan 45 eta ak teritwa ki toupatou Ozetazini.
Nan ane 1280, "tranblemanntè" te genyen non "eorthequakynge".
Nan yon tranblemanntè, sonje pou BESE, KOUVRI epi RETE la. BESE nan sòl la epi antre anba yon bagay pou KOUVRI epi RETE la jou sekous la sispann. (nan lang Angle)
Ijans Dife
Dife se evènman sanzatann ki kapab rive toudenkou nenpòt kote nan lekòl, lakay ou, nan yon magazen oswa nan yon sant komèsyal, oswa menm deyò nan yon forè oswa yon chan. Li enpòtan pou toujou konnen kote sòti pou ijans yo epitou pou sonje pou rete kalm pandan yon ijans dife. Bagay ki pi enpòtan ou kapab fè pandan yon dife se koute enstriksyon adilt ki bòkote ou yo, tankou pwofesè oswa paran ou. Sonje pou itilize eskalye (PA JANM itilize yon asansè) pou sòti nan bilding lan oswa nan zòn ki pran dife a touswit, rele 911.
Nan Yellowstone National Park, tan mwayen lè yo rapòte dife yo se 3:03 nan apremidi! Se paske dife yo boule avèk plis fòs nan mitan jounen an lè solèy la cho anpil. Li fasil pou vizitè pak la wè ak rapòte dife sa yo ki gen lafimen an! (nan lang Angle)
Inondasyon
Kondisyon natirèl sa a rive kòm yon konsekans debòdman rivyè, gwo lapli, yon baraj ki pete, oswa nèf ki fonn twò vit. Se evènman metewolojik komen ki pi natirèl epi li kapab rive nan nenpòt eta Etazini.
Mo "flood" sòti nan Ansyen Angle epi li vle di "yon ekoulman dlo, rivyè, oswa lanmè."
Rete pi lwen ou kapab ak dlo inondasyon an. Dlo inondasyon mobil kapab danjere paske li kapab frape ou nan pye. Epitou, nenpòt kalite dlo inondasyon kapab kontamine, sa ki vle di li kapab genyen sibstans danjere. (nan lang Angle)
Radmare
Yon kokennchenn vag mouvman anba dlo akòz divès kalite evènman natirèl tankou tranblemanntè, eripsyon vòlkan, glisman teren, ak meteyorit. Anjeneral, radmare yo parèt nan Oseyan Pasifik.
"Tsunami" (radmare) se yon mo japonè. Tsu vle di "pò" epi nami vle di "vag."
Si ou santi yon tranblemanntè nan zòn Lakòt Oseyan Pasifik la, louvri radyo ou ki fonksyone ak pil pou koute si genyen yon avètisman radmare. Si ou tande yon avètisman radmare, epi yo mande pou deplase, fè sa imedyatman. (nan lang Angle)
Siklòn
Yon tanpèt twopikal ki genyen yon "zye." Van yo dwe vini yon vitès 74 mil pa èdtan oswa pi fò pou yo klase tan an kòm yon siklòn.
"Hurricane" (siklòn) sòti nan mo panyòl huracan.
Lè siklòn lè yo rive sou tè, gwo lapli, van fò ak onn puisan yo kapab domaje bilding, pyebwa ak vwati. Li enpòtan pou pran refij nan yon siklòn epi pou gade televizyon oswa koute radyo pou enstriksyon. (nan lang Angle)
Teworis
Teworis se itilizasyon menas oswa vyolans pou fòse gouvènman yo chanje politik yo. Yon teworis kapab se yon moun oswa yon manm yon òganizasyon. Atak 11 septanm 2001 sou World Trade Center ak Pentagòn se egzanp zak teworis.
Mo "teworis" te parèt pou premye fwa nan peyi Lafrans (terrorisme) nan ane 1795.
Pale avèk paran ou oswa pwofesè ou yo si ou genyen kesyon sou kalite ijans sa a.